પશ્ચિમ રેલવેના જનસંપર્ક વિભાગે જણાવ્યું કે મોટાભાગે યાત્રીઓને હાલ જાણ નથી કે મુંબઈ મંડલમાં આવું પણ સ્ટેશન છે. પશ્ચિમ રેલવેના મુંબઈ-અમદાવાદ અને સુરત-ભુસાવલનાં બંને સેક્શન મુંબઈ મંડલમાં આવે છે. ઉમરગામ સ્ટેશન પણ બોર્ડર પર છે, પણ પૂરરી ટ્રેઈન ગુજરાતમાં ઉભેલી હોય છે. સાથે જ સુરત-ભુસાવલ લાઈન પર નવાપુર એવું સ્ટેશન છે, જ્યાં સ્ટેશનની એકદમ વચ્ચે ને રાજ્યોની સીમાઓ લાગે છે. અળધું સ્ટેશન મહારાષ્ટ્રના નંદુરબાર જીલ્લામાં આવે છે અને બાકીની ગુજરાતના તાપી જીલ્લામાં પડે છે. આ સ્ટેશન પર ટીકીટ બુકિંગ ક્લાર્ક સ્ટાફ મહારાષ્ટ્રમાં બેઠેલા હોય છે, જ્યારે પ્લેટફોર્મ પર યાત્રીઓની સીટીંગ સ્ટેન્ડ ગુજરાતમાં છે.